APSTIPRINU

Viesītes novada pašvaldības

Iepirkumu komisijas priekšsēdētāja

\_\_\_\_\_\_\_\_\_\_\_\_\_\_**S. Puzāne**

2021. gada 11. jūnijā

Publisko iepirkumu likumā nereglamentētā iepirkuma

**Orientēšanās aktivitātes Viesītē un tās apkārtnē**

**ID Nr. VNP 2021/N-12 ESF**

**instrukcija**

1. **Informācija par pasūtītāju**

|  |  |
| --- | --- |
| **Pasūtītāja nosaukums** | Viesītes novada pašvaldība |
| **Juridiskā adrese** | Brīvības iela 10, Viesīte, Viesītes novads, LV-5237 |
| **Reģistrācijas numurs** | 90000045353 |
| **Tālrunis, fakss** | Tālr./fakss 65245920, mob.26450477 |
| **Kontaktpersonas** | * Iepirkumu komisijas sekretāre Silvija Eglīte, 65245920, 26450477, e-pasts silvija.eglite@viesite.lv;
* Projekta vadītāja Liene Maisaka, 26691248, 65245677, e-pasts liene.maisaka@viesite.lv
 |
| **Darba laiks** | P,O, T, C no plkst. 0800 līdz 1200 un no plkst.1230-1700; Piektdienās no plkst. 0800 līdz 1200 un no plkst.1230-1430 |

1. **Iepirkuma metode**
	1. Iepirkums tiek organizēts atbilstīgi Viesītes novada domes 2018. gada 19. aprīlī apstiprinātajiem noteikumiem Nr.2018/4 „Par kārtību, kādā tiek veikti Publisko iepirkumu likumā nereglamentētie iepirkumi” ( lēmums Nr.10, protokols Nr.5) <http://www.viesite.lv/wp-content/uploads/2018/04/Kartiba_Nereglamentetiem_iepirkumiem.pdf>.
2. **Iepirkuma priekšmets**
	1. Trīs orientēšanās pasākumu organizēšana ESF projekta „Vietējās sabiedrības veselības veicināšana un slimību profilakse Viesītes novadā”, vienošanās Nr. 9.2.4.2/16/I/016, ietvaros atbilstoši daba uzdevumam – skat.- 2. pielikumu
3. **Paredzamais līguma izpildes** laiks – 2021. gada jūlijs – septembris.
4. **Prasības pretendentam**
	1. Pretendenti var būt juridiskas personas, kas nodarbina atbilstošu speciālistu (skat.5.2. punktu);
	2. Fiziskas personas, kam reģistrēta saimnieciskā darbība, un kas atbilst vienai no zemāk minētajām prasībām :
		1. speciālists ar augstāko izglītību sporta jomā,
		2. sertificēts orientēšanās sporta speciālists (sporta treneris) vai cita persona, kas reģistrēta orientēšanās speciālistu sarakstā LSFP <https://lsfp.lv/sporta_registrs/sertificetie_sporta_specialisti?name=&category=0&sport=39&type=0&page>,
	3. pretendentam ir pieredze orientēšanās pasākumu organizēšanā – noorganizēti vismaz divi orientēšanās pasākumi iepriekšējo piecu gadu laikā.
5. **Piedāvājuma noformēšana**

6.1. Pretendentam jāiesniedz:

* + 1. pieteikums (1.pielikums);
		2. speciālista CV;
		3. izglītību apliecinošs dokumenta kopija (sertifikāta kopija);
		4. īss noorganizēto pasākumu apraksts/
	1. Piedāvājumam jāatbilst šajā nolikumā un darba uzdevumā noteiktajām prasībām.

**Finanšu piedāvājumā** jānorāda piedāvātā cena euro. Cenā jāierēķina visi ar pakalpojuma sniegšanu saistītie izdevumi. Projektā plānotais finansējums EUR 1500.

1. **Piedāvājuma iesniegšanas laiks un vieta**
	1. Piedāvājums iesniedzams ieskenētā veidā (vai ar drošu elektronisko parakstu) uz e-pastu silvija.eglite@viesite.lv līdz **17.06.2021. plkst. 12:00** (var sūtīt arī pa pastu vai iesniegt personīgi Viesītes novada domē, Brīvības ielā 10, Viesītē, 9. kabinetā līdz iepriekšminētajam termiņam)
	2. Pasūtītājs nodrošina iesniegto piedāvājumu konfidencialitāti līdz iesniegšanas termiņa beigām.
2. **Piedāvājuma derīguma termiņš**
	1. Piedāvājumam jābūt spēkā līdz līguma noslēgšanai.
3. **Vērtēšanas kritēriji**
	1. Līguma slēgšanai tiks izvēlēts piedāvājums ar ***zemāko cenu***(tiks ņemta vērā kopējā finanšu piedāvājumā norādītā cena EUR bez PVN).
	2. Pasūtītājs tiesīgs pieprasīt pretendentam papildus informāciju, lai pārliecinātos par pretendenta spējām izpildīt līgumu.
	3. Ja diviem pretendentiem piedāvātā cena ir vienāda, Pasūtītājs izvēlēsies pretendentu ar augstāku kvalifikāciju un lielāku pieredzi.
	4. Ja pretendenta piedāvājums neatbilst šī nolikuma prasībām, pretendenta piedāvājums var tikt noraidīts.
	5. Pasūtītājs iepirkumu var pārtraukt, ja tam ir objektīvs pamatojums (piemēram, piedāvātā cena pārsniedz pasūtītāja finanšu iespējas u.c.).
4. **Iepirkuma līgums, apmaksas kārtība.**
	1. . Pasūtītājs publicē pašvaldības mājas lapā uzvarētāja nosaukumu, reģistrācijas Nr., fiziskai personai vārdu, uzvārdu un līgumcenu.
	2. . Pasūtītājs slēgs ar izraudzīto pretendentu līgumu, pamatojoties uz pretendenta piedāvājumu.
	3. . Samaksu par pakalpojumu Pasūtītājs veic 10 (desmit) darba dienu laikā pēc akta par pakalpojumu pieņemšanu parakstīšanas un atbilstoša rēķina saņemšanas.

**Pielikumā:**

1. Pieteikuma veidlapa.
2. Darba uzdevums.

1.pielikums

**dalības pieteikums iepirkumam**

iepirkumam

**Orientēšanās aktivitātes Viesītē un tās apkārtnē**

**ID Nr. VNP 2021/N-12 ESF**

|  |
| --- |
| Informācija par pretendentu |
| Nosaukums (juridiskai personai) vai vārds un uzvārds (fiziskai personai): |  |
| Reģistrācijas Nr. komercreģistrā (juridiskai personai) vai personas kods, saimnieciskās darbības veicēja reģistrācijas Nr.(fiziskai personai) |  |
| Juridiskā adrese (Deklarētā adrese fiziskai personai): |  |
| Tālrunis: |  |
| E-pasta adrese: |  |
| Interneta vietne: |  |
|  |
| Finanšu rekvizīti |
| Kredītiestādes nosaukums: |  |
| Kredītiestādes kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Ar šo apliecinām:

savu dalību iepirkumā „ **Orientēšanās aktivitātes Viesītē un tās apkārtnē”, ID Nr. VNP 2021/N-12 ESF:**

1. ka esam iepazinušies ar iepirkuma instrukciju un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav.
2. ka mūsu piedāvājums ir spēkā līdz līguma noslēgšanai (ja pasūtītājs izvēlēsies mūsu piedāvājumu).
3. Ja pasūtītājs izvēlēsies šo piedāvājumu, apņemamies slēgt līgumu un pildīt tā nosacījumus.
4. Līguma izpildē piedalīsies \_\_\_\_\_\_\_\_\_\_\_\_\_\_\_\_\_\_\_ *(speciālista vārds, uzvārds)*.[[1]](#footnote-1)
5. Mūsu piedāvātā cena par trīs orientēšanās pasākumu organizēšanu ir EUR \_\_\_\_\_\_\_\_\_ bez pievienotās vērtības nodokļa.

|  |  |  |  |
| --- | --- | --- | --- |
|  |  |  |  |
| vieta | datums | paraksts | vārds, uzvārds |

2.pielikums

**Darba uzdevums**

iepirkumam

**Orientēšanās aktivitātes Viesītē un tās apkārtnē**

**ID Nr. VNP 2021/N-12 ESF**

1. **Projekta** “Vietējās sabiedrības veselības veicināšana un slimību profilakse Viesītes novadā” Nr. 9.2.4.2/16/I/016 **darbības nosaukums -** **Orientēšanās Viesītē un tās apkārtnē.**
2. **Darbības** **mērķis** ir popularizēt veselīgu un aktīvu dzīvesveidu pozitīvā gaisotnē aktīvi pavadot brīvo laiku.
3. **Mērķa grupa –**atbilstoši projekta “Vietējās sabiedrības veselības veicināšana un slimību profilakse Viesītes novadā” Nr. 9.2.4.2/16/I/016, nosacījumiem (dažādu vecumu un sociālo grupu cilvēki).
4. **Darbībā iekļautie pasākumi:**
	1. **1. orientēšanās** pasākums– iepazīšanās ar orientēšanās veidiem, apmācības, praktisks piemērs Viesītes pilsētas teritorijā;
	2. **2. orientēšanās** pasākums– Viesītes pilsētas svētki – orientēšanās spēle;
	3. **3.orientēšanās** pasākums- Eiropas kultūras mantojuma dienu (Mantojuma dienas), Viesītē tiks izcelts valsts nozīmes industriālais piemineklis “Šaursliežu dzelzceļa mezgls Viesītē” – orientēšanās spēle.
5. **Pasākumu norises laiks:**
	1. 1. pasākums 1-2 nedēļās pirms otrā pasākuma (saskaņo ar Pasūtītāju),
	2. 2. pasākums 2021. gada 6. vai 7. augustā (saskaņojot ar Pasūtītāju) Viesītes pilsētas svētku ietvaros,
	3. 3. pasākums laikā 2021. gada 17. līdz 19. septembrim (precīzs datums tiks precizēts 1 mēnesi pirms pasākuma organizēšanas) Eiropas kultūras mantojuma dienu ietvaros.
6. **Norises vieta –** Viesītes pilsēta un tās apkārtne
7. Prasības kontrolpunktiem otrajam un trešajam orientēšanās pasākumiem:
	1. jānodrošina 8-10 kontrolpunkti, kuri atrodas Viesītes pilsētā un tās apkārtnē (ne tālāk kā 5 km no pilsētas administratīvās robežas). Jāizveido 2 maršruti, viens kājāmgājējiem un viens riteņbraucējiem.
	2. Kontrolpunkti ir jāveido saistībā ar katra pasākuma svētku ietvaru tēmu.
8. **Kontrolpunktu izvietojums** (maršruts) visos pasākumos katrai grupai jāplāno tā, lai noteiktajā laikā – 3 stundās ir iespējams tos attiecīgajā pārvietošanas veidā apmeklēt, rezervējot arī laiku aktivitāšu pildīšanai.
9. Izpildītājam jāizstrādā un jāsagatavo katra kontrolpunkta uzdevumu karte komandām, ietverot uzdevuma jautājumus un sportiskas aktivitātes, vērtēšanas kritērijus un iegūstamo punktu uzskaiti.
10. Kontrolpunktu izvietojumu un aktivitāšu saturs ir jāsaskaņo ar Pasūtītāju.
11. Pirms katra pasākuma Izpildītājs organizē vienu kopēju plānošanas sapulci ar pasūtītāja pārstāvjiem.
12. Pēc pasākuma beigām jānodrošina kontrolpunktu vietas sakopšana.
13. **Citi nosacījumi**
	1. Pirms līguma noslēgšanas Izpildītājs iesniedz Pasūtītājam detalizētu tāmi par katru pasākumu.
	2. Izpildītājs izstrādā:
		1. 1. pasākuma darba plānu un saskaņo ar to Pasūtītāju ne vēlāk kā nedēļu pirms pasākuma
			1. pasākumu (orientēšanās spēļu) nolikumu otrajam un trešajam pasākumam un saskaņo to ar pasūtītāju ne vēlāk kā divas nedēļas pirms pasākuma.
	3. Izpildītājs nodrošina visus pasākumam nepieciešamos materiālus un inventāru (izņemot velosipēdus) , t.sk. dzeramo ūdeni pasākumu dalībniekiem.
	4. Pakalpojumu sniedzējs nodrošina dalībnieku anketēšanu ar Pasūtītāja sagatavoto projekta dalībnieku aptaujas anketu;
	5. Izpildītājs ir atbildīgs par Fizisko personu datu aizsardzības likumā un Bērnu tiesību aizsardzības likumā noteikto prasību nodrošināšanu;
	6. Izpildītājs ir atbildīgs par Covid-19 pandēmijas pulcēšanās ierobežojumu ievērošanu pasākumu laikā.
	7. Pakalpojuma sniedzējs sagatavo un 5 darba dienu laikā pēc katra pasākuma iesniedz pasūtītājam dalībnieku sarakstu ar parakstiem, un katra pasākuma izvērtējumu brīvā formā aprakstot pasākuma norises gaitu, raksturojumu, pasākuma efektivitātes novērtējumu, secinājumus un priekšlikumus, pievienojot arī fotogrāfijas.
	8. Pasākuma fotofiksācija (nav nepieciešami tuvplāni) un fotogrāfiju iesniegšanas pasūtītājam digitālā formātā. Veicot fotofiksāciju, jāievēro Vispārējās datu aizsardzības regulas prasības;
	9. Pieņemšanas – nodošanas akta sagatavošana un iesniegšana pasūtītājam.
	10. **Pasūtītājs:**
		1. nodrošina otrā un trešā pasākuma (orientēšanās spēļu) uzvarētājiem balvas un diplomus;
		2. Nepieciešamības gadījumā Pasūtītājs nodrošina telpas pasākumu organizēšanai;
		3. Sniedz nepieciešamo informāciju, t.sk. par vēsturiskiem objektiem.
		4. Nodrošina informāciju par pasākumiem mērķa grupai.

**3.pielikums**

**Līguma projekts**

ESF projekts „Vietējās sabiedrības veselības veicināšana un slimību profilakse Viesītes novadā”

vienošanās Nr. 9.2.4.2/16/I/016

*Par orientēšanās pasākumu organizēšanu*

**Viesītē, Viesītes novadā**

**2021. gada \_\_. jūnijā**

 **Viesītes novada pašvaldība**, reģ. Nr. 90000045353, Brīvības iela 10, Viesīte, Viesītes novads, LV-5237, tās domes priekšsēdētāja **Alfona Žuka** personā, kas rīkojas pamatojoties uz pašvaldības nolikumu (turpmāk - **Pasūtītājs**), no vienas puses,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas darbojas pamatojoties uz \_\_\_\_\_\_\_\_\_\_\_\_\_\_\_(turpmāk – **Izpildītājs)**, no otras puses, abi kopā turpmāk saukti – **„Puses”**, bet atsevišķi – **„Puse”**,

izsakot savu gribu brīvi un ievērojot Pasūtītāja organizētā Publisko iepirkumu likumā nereglamentētā iepirkuma „ **Orientēšanās aktivitātes Viesītē un tās apkārtnē”,** ID Nr. **VNP 2021/N – 12 ESF**, rezultātus (turpmāk tekstā–Iepirkums) un izpildītāja iesniegto piedāvājumu, noslēdz šāda satura līgumu (turpmāk tekstā **–** Līgums)

1. **Līguma priekšmets**
	1. Ar šo Līgumu **Pasūtītājs** uzdod un **Izpildītājs** apņemas ar saviem spēkiem un resursiem noorganizēt 3 (trīs) orientēšanās pasākumus (turpmāk – pasūkumi) atbilstoši iepirkuma darba uzdevumam (1. pielikums) un šim līgumam (turpmāk - pakalpojums), ESF projekta „Vietējās sabiedrības veselības veicināšana un slimību profilakse Viesītes novadā” (turpmāk – projekts), vienošanās Nr. 9.2.4.2/16/I/016, ietvaros.
	2. **Izpildītājs** apņemas pakalpojumu sniegt kvalitatīvi un pienācīgi, sadarboties ar **Pasūtītāju**, kā arī ieguldīt savas zināšanas un pieredzi, lai saskaņā ar Projektu, nodrošinātu uz **Līgumu** attiecināmās darbības īstenošanu.
2. **Līguma darbības laiks**
	1. Līguma darbības laiks no līguma noslēgšanas līdz pilnīgai saistību izpildei.
	2. Plānotais pasākumu organizēšanas laiks -2021. gada jūlijs – septembris.
3. **Līgumcena un norēķinu kārtība**
	1. Līguma summa ir **EUR \_\_\_\_\_\_\_\_\_\_\_\_\_\_\_\_\_\_\_\_**
	2. Pasūtītājs samaksā Izpildītājam par katru pasākumu atsevišķi atbilstoši tāmei (2.pielikums).
	3. Pasūtītājs maksā tikai par faktiski sniegto pakalpojumu.
	4. 10 (desmit) darba dienu laikā pēc Pakalpojuma pieņemšanas – nodošanas akta abpusējas parakstīšanas un Izpildītāja rēķina saņemšanas Pasūtītājs samaksā Izpildītājam par pakalpojumu.
	5. Rēķinā Izpildītājs norāda šā līguma numuru, projekta nosaukumu un vienošanās numuru.
	6. Samaksa tiek veikta ar bankas pārskaitījumu uz Izpildītāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).

1. **Pakalpojuma pieņemšanas – nodošanas kārtība**
	1. Pēc katras pasākuma organizēšanas tiek noformēts Pakalpojuma pieņemšanas – nodošanas akts, kuru paraksta abas Puses.
	2. Pakalpojuma pieņemšanas – nodošanas aktu sagatavo Izpildītājs un iesniedz to Pasūtītājam.
	3. Ja Pasūtītājs 5 (piecu) darba dienu laikā no Pakalpojuma pieņemšanas – nodošanas akta saņemšanas izvirza pamatotas pretenzijas, t.sk. par Darba uzdevuma 13.7. punktā noteiktās dokumentācijas kvalitāti, tad Pasūtītājs ir tiesīgs neparakstīt Pakalpojuma pieņemšanas – nodošanas aktu, un Izpildītājam nekavējoties ir jānovērš pieļautās kļūdas un neprecizitātes.
2. **Pušu saistības**
	1. **Izpildītājs apņemas veikt darbus šādā kārtībā:**
		1. Sniegt Pakalpojumu atbilstoši darba uzdevumam (līguma 1. pielikums).
		2. Nodrošināt Pakalpojuma sniegšanā iesaistīto darbinieku pienācīgu kvalifikāciju un to atbilstību Bērnu tiesību aizsardzības likuma 72.pantā noteiktajam, kā arī Pakalpojuma sniegšanai nepieciešamo aprīkojumu;
		3. sniedzot Pakalpojumu, ievērot visas Latvijas Republikas spēkā esošajos normatīvajos aktos noteiktās darba drošības, tehniskās, sanitārās, vides aizsardzības, ugunsdrošības un citas prasības;
		4. atbildēt par saviem darbiniekiem un citām Līguma izpildē iesaistītajām personām Izpildītāja Līguma saistību nepienācīgās izpildes gadījumos;
		5. neradīt šķēršļus Pasūtītāja noteiktajām personām veikt pārbaudes Pakalpojuma sniegšanas vietā, tai skaitā, darba dokumentācijas pārbaudei.
		6. sniedzot Pakalpojumu, ievērot visas Latvijas Republikas spēkā esošajos normatīvajos aktos noteiktās prasības;
		7. jebkurā laikā pēc Pasūtītāja pieprasījuma sniegt atskaiti par Pakalpojuma sniegšanas gaitu;
		8. pieprasīt no Pasūtītāja visu Pasūtītāja rīcībā esošo informāciju, kas nepieciešama kvalitatīva Pakalpojuma sniegšanai Līgumā noteiktajā termiņā;
		9. ar pieņemšanas – nodošanas aktu nodot Pakalpojumu Pasūtītājam;
		10. kompensēt izdevumus to faktiskajā apmērā, kas Pasūtītājam radušies Izpildītāja vai viņa iesaistīto personu vainas vai neuzmanības dēļ 10 (desmit) dienu laikā no Pasūtītāja pretenzijas saņemšanas dienas;
		11. Sniegt skaidrojumus par pakalpojuma izpildi, ja to pieprasa projekta atbildīgā iestāde (Centrālā līgumu un finanšu aģentūra) projekta īstenošanas laikā.
	2. **Pasūtītājs apņemas:**
		1. izsniegt Izpildītājam visu Pasūtītāja rīcībā esošo informāciju, kas nepieciešama Pakalpojuma sniegšanai;
		2. ar pieņemšanas – nodošanas aktu pieņemt Pakalpojumu, ja tas atbilst Līguma noteikumiem;
		3. veikt samaksu par Pakalpojumu Līgumā noteiktajā kārtībā.
3. **Pušu atbildība un strīdu risināšanas kārtība**
	1. Izpildītājs atbild par sniegtā Pakalpojuma atbilstību visām Latvijas Republikā spēkā esošajos normatīvajos aktos noteiktām tehniskām, sanitārām, vides aizsardzības, ugunsdrošības un citām prasībām.
	2. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
	3. Ja Izpildītājs nepienācīgi pilda Līgumā paredzētās saistības, tas maksā Pasūtītājam līgumsodu 0,5% (nulle komats pieci procenti) apmērā no konkrētā pasākuma Līguma cenas par katru pārkāpuma dienu, bet ne vairāk kā 10% (desmit) procentus no kopējās Līguma summas, ko Pasūtītājs ir tiesīgs ieturēt, veicot rēķina samaksu. Pasūtītājs samaksā Izpildītājam tikai par kvalitatīvu Pakalpojumu.
	4. Jebkura maksājuma, kas izriet no Līguma, samaksas kavējuma gadījumā, samaksu nesaņēmusī Puse ir tiesīga piemērot otrai Pusei līgumsodu 0,5% (nulle komats pieci procenti) apmērā no kavētā maksājuma summas par katru kavējuma dienu, bet ne vairāk kā 10% (desmit) procentus no kavētā maksājuma summas.
	5. Ja sniegtais Pakalpojums neatbilst Līgumā noteiktajām prasībām, Izpildītājam nekavējoties ir jānovērš pieļautās kļūdas un neprecizitātes.
	6. Līgumsoda samaksa neatbrīvo Puses no saistību pienācīgas izpildes.
	7. Puses apņemas neizpaust trešajām personām informāciju, ko, tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
	8. Izpildītājs apņemas nenodot trešajām personā fizisko personu datus un ievērot normatīvos aktus par fizisko personu datu aizsardzību.
	9. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
4. **Līguma grozīšanas un izbeigšanas kārtība**
	1. Līgumu var grozīt vai izbeigt pirms tajā noteikto saistību izpildes, Pusēm rakstveida vienojoties, saskaņā ar Līgumu un Latvijas Republikā spēkā esošajiem normatīvajiem aktiem.
	2. Ja Izpildītājs nepienācīgi pilda savas saistības un pēc Pasūtītāja rakstveida brīdinājuma saņemšanas turpina tās nepildīt, Pasūtītājs ir tiesīgs vienpusēji atkāpties no Līguma un izbeigt to pirms Līgumā noteikto saistību izpildes. Līgums tiek uzskatīts par izbeigtu datumā, kāds norādīts iepriekš nosūtītajā paziņojumā. Šādā gadījumā Izpildītājs atlīdzina Pasūtītājam visus zaudējumus, kā arī maksā līgumsodu 10% (desmit procentu) apmērā no kopējās Līguma summas 10 (desmit) darba dienu laikā pēc attiecīga paziņojuma saņemšanas. Pasūtītājs samaksā Izpildītājam tikai par to Pakalpojumu, kas ir sniegts pienācīgi.
	3. Ja Pasūtītājs konstatē atkāpes no līguma prasībām pirmās pasākuma laikā, tad tam ir tiesības lauzt līgumu.
	4. Neviena no Pusēm neatbild par Līgumā noteikto saistību neizpildi, ja tā notika nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Līgumā paredzēto darbību.
	5. Attiecīga Puse 3 (triju) dienu laikā informē otru Pusi par iepriekš minētās nepārvaramas varas iestāšanos. Puses savstarpēji vienojas par Līgumā noteiktā(-o) termiņa(-u) pagarināšanu vai Līguma izbeigšanu.
	6. Piesaistītā sporta speciālista nomaiņu Izpildītājs drīkst veikt tikai saskaņojot ar Pasūtītāju.
5. **Citi noteikumi**
	1. Pasūtītāja kontaktpersona Līguma izpildes laikā ir projekta vadītāja **Liene Maisaka**, 26691248, 65245677, e-pasts liene.maisaka@viesite.lv.
	2. Izpildītāja kontaktpersona Līguma izpildes laikā \_\_\_\_\_\_\_\_\_\_\_
	3. Sporta speciālists **\_\_\_\_\_\_\_\_\_\_\_\_\_\_\_\_\_\_\_\_\_\_**
	4. Līguma dokumenti ir:
		1. Iepirkuma instrukcija (glabājas pie Pasūtītāja),
		2. Izpildītāja piedāvājums Iepirkumam (glabājas pie Pasūtītāja),
		3. Šis līgums,
		4. Līguma grozījumi, ja tādi būs,
		5. Līguma pielikumi.
	5. Līgums ir sagatavots latviešu valodā 3 (trīs) eksemplāros ar vienādu juridisku spēku. Divi Līguma eksemplāri glabājas pie Pasūtītāja un viens – pie Izpildītāja.
	6. Līgumam kā neatņemamas sastāvdaļas pievienoti šādi pielikumi:
		1. Līguma pielikums Nr.1 – Darba uzdevums.
		2. Pasākumu izmaksu tāmes.
6. **Pušu rekvizīti un paraksti**

|  |  |
| --- | --- |
| **PASŪTĪTĀJS** | **Izpildītājs** |
| **Viesītes novada pašvaldība** |  |
| Juridiskā adrese: Brīvības iela 10, Viesīte, Viesītes novads, LV-5237 |  |
| Pasta adrese: Brīvības iela 10, Viesīte, Viesītes novads, LV-5237 |  |
| Reģistrācijas Nr.: 90000045353 |  |
| Konts: LV10TREL980296856160B |  |
| Banka: Valsts kase |  |
| Bankas kods: TRELLV22 |  |
| Domes priekšsēdētājs\_\_\_\_\_\_\_\_\_\_\_\_\_\_ **A. Žuks** |  |

1. Šo rindu aizpilda, ja pretendents ir juridiska persona. [↑](#footnote-ref-1)